
ARTĂ, LIMBAJ ŞI TEHNICI TEXTUALE 
ÎN PROZA LUI ALEXANDRU MACEDONSKI 


1. Avem în vedere prozele (pentru care indicăm in paranteze siglele): 
Bucureştii lalelelor şi trandafirilor — Oraş al bucuriei (B) Pe drum de poştă 
(amintire din copilărie). cu dedicaţia: „Prea scumpei, adoratei și eroicei mele 
mame, astăzi decedată” (DP), Nicu Dereanu, cu dedicaţia: „Lui G. O. Gârbea, 
poetul lui lov, prietenului scump şi fostului camarad de liceu” (ND); Zi de August 
(A), Dramă banală. cu dedicaţia: „Lui Constant Canuilli” (DB), Între colete (C). 


2. În centrul Cugetărilor lui Pascal se află vechea deosebire filozofică dintre 
sensibilitate şi rațiune (inteligență), alături de ideea dublei fatalităţi: fatalitatea 
iubirii şi fatalitatea morţii, Ch. Baudelaire (Les Fleurs du Mal, 1857) susținea” că 
„le romantisme est l'expression la plus recente, la plus actuelle du beau”. 
Romantismul constă nu în alegerea temelor, nu în adevăr exact (demonstrabil, 
logic), ci „dans la manière de sentir”. În plan liric, prin scrierile sale. Macedonski 
se autodefineşte drept un romantic, Însemnările Din carnetul unui dezertor. 
purtând ca moto; „Judecata înșală, inima nu minte”, cuprind idei care se referă la 
distincția dintre sensibilitate şi rațiune, cu ilustrări și din domeniul literaturii 
artistice. Reproducem câteva fragmente: ..... sunt alţii care mă intrec în putere 
stilistică [subl. noastră] şi în pătrundere, în arhitectura unei scrieri — ştiu cu? poale 


' Bibliografie critică selectivă: Alexandru Macedonski, Opere, I-V, ingr de A, Marino (şi 
prel) şi Elisabeta Brâncuş, Bucureşti, Editura pentru Literatură, 1966-1969: vol. VI. Bucureşti, 
Editura Minerva, 1973: Tudor Vianu, Arta prozatorilor români, Il, Bucureşti, Editura pentru 
Literatură. 1986. A. Marino. Opera lui AL Macedonski. Bucureşti, Editura pentru Literatur, 1967 
(vezi idem în LR, nr. 371965 şi nr. 1/1966). Mihai Zamfir. Proza poetică românească în secolul XIX, 
București, Editura Minerva, 1971; idem, Introducere în opera lui Al. Macedonski. Bucureşu, Editura 
Minerva, 1972: id., Poemul românesc în proză. Bucureşti, Editura Minerva. 1981; Mircea 
Anghelescu, Literatura română și Orientul, Bucureşti, Editura Minerva, 1975: Gh. Macarie, 
Sentimentul naturii in proza românească a secolului al XIX-lea. București, Pditura Minerva, 1978. 
Nicolae Oprea, Alexandru Macedonski între romamism şi simboliim, Bucureşti, Edituri Dacia. 1999. 

> Vezi L'Ari romanique ~ Littérature er Musique. Chronologie, preface, établissement du 
texte par Lloyd James Austin, Pans, Gamier, Flammarion, 1968, p, 21. Prma ediţie a Artei romantice 
apâruse în 1869, Constituie tom, IL din editia de Opere complete ale poemului, întocmită de Michel 
Lévy şi publicată între 1868 și 1870, în șaple volume 

şi în simţire” [subl. noastră]; „„... sunt urmărit de fraza aceasta; «că simţirea mea 
n-a avut-o nimeni»? [subl. autorului], ..... ce credeam atunci câ e adevărul, nu-l 
mai cred astăzi. Oare mintea să inşele neîncetat sau, ce ar fi şi mai trist, să nu fie, 
în sine. nici un adevâr statornic? Adevăr ieri. minciună mâine?” (Poate fi în aceste 
întrebâri retorice o aluzie la relativismul cunoaşterii, exprimat în versurile 
eminesciene: „... Urechea te minte şi ochiul te-nșală. / Ce-un secol ne zice ceilalți 
o dezic” — Mortua est!). „Dumnezeule! [subl. noastră] Cugetarea e nimic, e o 
alcătuire de vorbe meşteşugit așezate pentru a face după placul tău, alb din negru și 
din negru alb. Tot ce e cugetare e sofism, întortochiere”, „Dumnezeule! [subl 
noastră] Mi se pare că sunt pe calea adevărului şi că el nu e decât în simtire” [subl. 
noastră] — adevăr al sentimentului şi singur adevâr al poeziei, aşa cum îl revela 
Eminescu însuşi (Odin şi poetul, Criticilor mei...), 

Ca în toate prozele sale, în evocarea unui moment din propria copilăric, 
Pe drum de poştă, Macedonski construieşte polifonice discursul prozastic: vocea 
personajului (marcată prin persoana | în stil direct) fuzionează cu vocea auctorială 
în sri! indirect liber. O voce se suprapune alteia; se aud două voci (difonie) în 
acelaşi timp, [Un larg comentariu asupra conceptelor polifonie vs omofonie sau 
dialogism vs monologism, introduse de M. Bahtin în analiza discursului literar, se 
găsește lu Tzvetan Todorov, Mikhail Bakhrine, Le principe dialogique, Collection 
Poétique, Editions du Sevil, Paris, 1981, în special în capitolul 5, /nrerrexrualite, 
p. 95-116.] Gândurile copilului, personaj în evocarea menţionată, prelungite din 
stil direct (monolog interior - omofonie) în stil indirecr liber (difonie) sunt 
străbătute de Întrebări neliniştitoare, la care tot credința din suflet poate da 
răspuns: „Da: Pentru ce ochii n-ar câştiga, în anumite împrejurări, pătrunderi ce le 
lipsesc în stările trupeşti şi sufleteşti obicinuite? Lumi, ce nu sunt nici bănuite, de 
care mintea nici simţurile omeneşti nu-și dau seama, nu s-ar putea oare să ne 
înconjoare, să fie lângă noi şi noi să nu le ştim”? Și pentru ce nu s-ar afla făpturi și 
lucruri întocmite din aluaturi care să scape vederei şi pipăitului omenesc? Ştie 
cineva ceva? S-o spună. A învăţat și el în şcoală — şi va mai învăța — dar cunoaşte-se-va 
vreodată ce e lumina? Negreșit, la carte se zice că ea e o mişcare; însă mișcarea a 
ce? [...]. In sfârşit, sufletul, ce este el? Este sau nu este? Bunica lui spunea că este, 
că face parte din Dumnezeu şi că se intoarce la el. Profesorii lui spuneau că este o 
născocire. Dar alți profesori, aceştia mai învăţaţi şi mai mari, scriau [...] că dacă 
n-ar îi sufletul, n-ar fi nimic. |...] Cu stelele însă, cum rămâne. ce sunt ele? Unii 
spun că vreo căteva sunt pământuri, iar că cele mai multe sunt sari, Şi cu toate 
acestea [...] ele sunt altceva: Fiinţe ale nemărginirei care trăiesc. simi, cugetă și se 
iubesc sau se urăsc [...). Nici vorbă că ar râde cine i-ar şti aceste gânduri = dar 
adevărul era tot cel care i se urca din suflet în mintea lui [...]. Şi astfel, el umplea 
cerul cu făpturi ce erau îngeri — oști întregi de îngeri ce, în vecii-vecilor, împingeau 
tot mai departe întunerecul, îl răsturnau brazdă peste brazdă, spart”. Sacrul este 
trăit, sufletul înalță. Spiritul este interogativ. 

Prin stilul indirect liber se sugerează comuniunea emoţională sau reflexivă 
dintre eul liric auctorial şi cul („eroul interior”) al personajului, 

In nuvela Nicu Dereanu, personajul cu acest nume, nepot de ministru şi ajuns 
copist la un minister, trăieşte o dublă viață: una în realitatea imediată, alta (un fel 
de viaţă secundă) în închipuire, bătându-şi capul să ajungă la rezolvarea problemei 
„Mişcărei prin mișcare”. Precizările autorului-narator: „Adesea mintea se înșală. 
Descoperitorii merg, de altfel, pe dibuite, căci știința sfârşeşte acolo unde 
născocirea începe. Și totuşi inima lui Nicu îl povăţuia să aibă încredere în 
locomotiva pe care, din gând, o întocmise cu o nespusă desăvârşire”, Se citează 
nume ilustre ale ştiinţei (Fulton. Daguerre), „nebuni” indrâzneţi în descoperirile 
(invențiile) lor, deşi lumea din jur le-a fost potrivnică, Nicu Dereanu, personaj 
idealist şi torturat, moare în solitudine pe banca lui de visuri din faţa statuii lui 
Heliade, în ajunul Crăciunului, cu trupul acoperit de flori de nea purificatoare, 
sugerând totodată trecerea într-o viaţă fluidică. 

2.1. Definită ca proză lirică, proza lui Macedonski este expresie a unei 
sensibilități. Sufletul are dublă mişcare, simbolizată prin aripi (pornire în sus. 
extaz ascensional, elan creator, zborul ca esenţializare a actului poetic) şi trepte 
(ducere în adâncimi ale trecutului în care sufletului îi place să poposească): „Fire 
ce cu greu ar fi fost desluşită. el, deși era încă mic prin ani, se dusese prin cugetare 
Și prin simţite departe. [...] Nici muma, nici tatăl lui, nici fraţii şi nici camarazii de 
o Vărstă cu dânsul nu ghiceau ce aripi de soare are la suflet şi în ce tăvâliri de 
noroaie l-ar fi dus gândul. dacă acestea l-ar fi părăsit” (DP), gândurile personajului 
din ND, reproduse în stil indirect liber: „Oh! Heliade! Dar pentru ce n-ar fi şi el un 
urmaş al lui? pentru ce nu i-ar creşte și lui aripi sufleteşti care să-i ducă într-a zi 
numele, oricât de necunoscut ar fi astăzi, în inima oricărui român?...”. „Și visurile 
ce-l ademeneau i se așezau pe frunte ca nişte porumbei de lumină ori se făceau 
privighetori cu cântece nemaiauzite. El trăia, astfel, clipe în care i se părea că 
stelele se coboară până la dânsul ori că, dimpotrivă, se urca el singur până la acea 
spuză de aur şi de pietre scumpe şi că pierde pământul din vedere ...” (ND); „Cu 
toate acestea, grădina lui, așa cum era, parcă o våd încă și parcă îi cobor treptele 
ce mă duceau în adâncime şi ce ştergeau din inima şi mintea mea lumea de astăzi, 
Bucureştii de acum” (B). i 

2.1.1. „Nuvela Zi de august are partea introductivă centrată pe un poem în 
proză evident independent, care ar putea fi intitulat Cula boierului Stambulichie” 
(Mihai Zamfir, Poemul românesc în proză, p. 205). Desprindem epilogul din 
Bucureştii lalelelor şi trandafirilor, pe care îl considerăm poem în proză şi un 
corespondent al poemului menţionat mai sus. Poate fi intitulat Grădina popii de la 
Cotroceni sau Grădină a vechilor Bucureşti — o bijuterie care se poartă la suflet, 

„Un Bucureşti al Trandafirilor” mai rămăsese acum câțiva ani pe dealul 
Cotrocenilor, acolo unde locuia un popă de la biserica cu același nume. 


? Să se observe scrierea cu majusculă, Vezi mai jos și „faimoasa lui Grădină”. _imbâtare 
Dumnezeiască”, în întregul text. prezența verbului părea. semn al unei poetici a cerzi-cum-ului, 

Se afla pe înălțimea acelui deal, și-n stânga șoselei prăfuite, o casă cum sunt 
mai toate în mahalalele noastre. Dar la spatele gardului înalt. ce închidea curticica 
papei. dealul se prâvâlea de-odată până spre o întinsă câmpie și întocmea O largă şi 
adâncă văgăună scobită acolo de mâncătura apelor. [Inchiderea sugerează nevoia 
de ocrotire a unui spaţiu individual și al unui mediu intim, acordat ființei 
sufleteşti. ] 

În acea văgăună, spre a nu se zice prăpastie, îşi făcuse înțeleptul popă de la 
Cotroceni faimoasa lui Grădină ce va fi rămas, în mintea acelor care vor fi văzut-o, 
ca un petec de rai. Trebuie a se şti, însă, că această grădină era sădită și răsădită 
numai din trandafiri, afară de o boltă de coacăze ce se afla în fundul ei [...] - Cum 
treceai de portița gardului, dupe care nici nu bânuiai că poate să fie un aşa cuib de 
fericire, privirea ţi se rătăcea pe ceva greu de spus. [Sugestie a inefabilului]. Pe 
amândouă coastele văgăunei se agāțau trandafiri stufoşi, încârcaţi de frunze și 
flori; iar în vale, tocmai în fund, alți trandafiri, numai unul şi unul. Un izvor de 
apă, nu ştiu de unde ieșit, şerpuia printre dânşii și se ducea limpede şi sāltāreț, 
aproape albastru câte odată [in tempo lent: căre odată, vezi şi mai jos), printre un 
pietriș alb, întâlnind în drumul lui şi bolovani imprejurul căror apa ce spumega 
părea că fierbe. 


Mai creșteau şi flori de câmp pe marginile acestui izvor: frumoase romanite 
şi floarea albastră a neuitărei“, Căci nici nu puteau să fie uitate pomenitele locuri. 


ca-gincând-ului. Scrierea cu majusculă a simbolurilor esenţiale, jocul dintre precisul şi imprecisul 
imaginilor. Nuditatea prinsă în imagini, metaforizarea numelor de pietre prețioase. bogatele asocieri 
sinestezice, culoarea, nuanță şi muzica țin de estetica simbolismului (vezi Macedonski, Poezia 
viitorului), Verlaine, L'An podrigue, un crez simbolist cu accente antiparnasiene, Henri de Régnier, 
unul dintre şefii şcoli simboliste, a admis însă arta parnasiană. Guy Michaud, Message poctique du 
Symbolisme, Paris, 1969: André Barre, Le Symbolisme. Essai historique sur le mouvement symboliste 
en France de 1885 a 1900, Paris, 1911; A. Poizat, Le Symbolisme, Paris, 1924; André Berge, L'esprit 
de la literature moderne. Paris. 1930; Dumitru Vlăduţ, Probleme ale limbajului poetic în teoriile 
simboliste româneșii. Caietul Cercului de Studii, WI, Universitatea din Timişoara, Centrul de Ştiinţe 
Sociale, 1985, p, 115-130: Ivan Evseevy, Cuvânt — simbol ~ mic, Timişoara, Editura Facla. 1983, 

t Unele cuvinte, cu sugestivitate proprie, tmit la poeziile Floare albastră [a idealului 
minune”, suflet de Moare (copilă), reflex angelic şi astral, voce „a cereștilor plângeri” — prezența 
tăcută a iubitei], Călin de M. Eminescu: prăpastie (măreaţă). „lrumoase romanițe şi floarea albastră 
a neuitărei” (coborâtă din spaţiu de vis în spaţiu real, devine simbol al pământului, al clemeritățu), 
Intertestualitatea este, in interiorul textului, o formă de palifonie, iar, în exterior, o formā de dialog 
intentextual. Fiecare dintre cele două simboluri (ceresc — pământesc) ale florii albastre este oglindă a 
celuilalt. Desprindem un model de construcție în dipric, model al întregului poent floure ronilufir}— cum. 

Bibliogrufie selectivă pentru conceptu) de imtertesmalitate (Bahtn-Kristeva): M, Riffaterre. 
La trace de lintertexté, „l-a Pensée”, nr, 215, 1980; Mann Mincu, vol, lon Barbu. Exeu despre 
texmolizarea poetică, Bucureşii, 1981; idem. Ereu despre textul poetic, I. Bucureşti, Cartea 
Românească, 1986, Smaranda Vultur, Infinitul mărunt, București. Carnea Românească, 1992. 
Ecaterina Mihâilă. Textul poetic. Bucuresti. Fiditura Enciclopedică 1995. p. 205-280, Ulrich Broich — 


Manired Phister, eds.. Mmenexrnaliat Tübingen, Niemeyer, 1985; George P. Landow, Johns Hopkins. 
Hypertext, Baltimore and London, The University Press, 1992, 

De sus de tot, din capul unei inguste scări, fàcutā din trepte tăiate în pământul 
nisipos, valuri de frunze şi de flori se duceau de colo-colo la cea mai ușoară adiere. 
Dar ce era cu totul frumos era verdeața acestor frunze, verdeață ce pornea de la 
faja cea mai spălăcită și ce era de-o frăgezime neinchipuit de dulce, pentru a urca 
spre un verde cu totul puternic, verde ce câte odată pare că se face albastru, atât de 
mult se închidea. Sub povârnişul coastelor, în umbra lor deasă, străvezia luncă de 
frunze ajungea să pară neagră. Pe coastă în sus, acolo unde soarele bătea mai mult. 
se întâmpla să vezi şi frunze ce se rugineau. Aceste talazuri mişcătoare ce şopteau 
an cântec de linişte și de tinerețe, de viaţă nevinovată şi de adevărată fericire, erau 
din când în când spumegate de moile şi lungile ondulațiuni ale înflorărilor” de trandafiri 
albi. Se zâreau de asemenea şi inalte creştete de valuri, ale căror culmi erau întocmite 
din sute şi din mii de trandafiri cu totul şi cu totul rumeni. 

Florile împărăteşti atăt de cântate de poeţii din Schiraz şi Ispahan” 
imprumutau uneori, piersicilor şi caiselor, fețele lor cărnoase şi ademenitoare, Dar 
de necrezut de frumoși erau trandafirii ce scânteiau ca purpura, ce păreau câte 
odată sânge şi câte odată flacăre. Petalele lor erau aici rubine şi aici hyacint şi 
granat. Mă prind că nicăieri nu se vor fi adunat atâtea popoare [specii] de trandafiri 
la un loc. 

Se aflau printre dânsele şi trandafiri de argint curat şi trandafiri galbeni ca 
aurul cel mai feciorelnic. Dar ce plutea peste tot, erau anpele de azur lucitoare, de 
aur fluidic [cuvânt nemenţionat în DEX!]. ale unui vis oriental. Căci fiece floare 
de trandafir vorbea cu cealaltă prin ajutorul parfumului. Şi fiece vorbă a acestui 
grai era o imbătare Dumpezeiască — cântec de Naut și clar de lună - glas de 
privighetoare şi delicată muzicalitate venită de dincolo de viaţa pământească. [Un 
exemplu de corespondenţă verticală, intre lumea de jos și lumea de sus. Sugestie a 
unui fond muzical al sufletului, ] 

(Popa de la Cotroceni] a trebuit să fi fost poet. A pus din sufletul lui câte o 
părticică în fiece floare a lemnului de trandafir. |...) 

Cerul albastru al frumoasei zile de mai, când înfloreau acei trandafiri, curge 
parcă şi acum deasupra frunței mele şi din visul de atunci, nu mă deşteaptă nici 
astăzi decât urletul și flueratul îngrozitor al balaurului de fier şi de oțel [variantă a 
şarpelui] ce varsă foc şi fum pe nări şi pe gură, şi ce duce, ca şi atunci. departe de 
tot, pe şine, viața şi tinerețea atâtor, soarta tutulor, 

Căci aşa este seris — să trecem — după cum a trecut tot ce a fast inaintea 
noastră și tot ce va fi după noi — după cum au trecut şi trandafirii”. 


"Vezi și „.neuşteptata întrandafirare a prea fericitei Surpâri de deal”. Deși formaţie lexicală a 
autorului, cuvântul introndafirare (ca şi cuvântul înflorare) poate fi luat în seamă de dicționarele 
limbii române. În DEX figurează sintagme în care intră cuvântul mandafir: trandafir-de-mare, 
trandafir-de-munie ... Trebuie menționate şi sintagmele lexicalizale (denumesc specii de trandafiri): 
trandafiri de dulceaţă. trandafiri de luna. comexmalizate în Bucureştii lalelelor și trandafirilor, lipseşte din 
dicționare, de asemenea, sintagma ridichi de lună, asemănătoare celor menționate mai sus 

^ Comp. Leconte de Lisle, Roses d'Ispahan. Se caracterizează prin prodigioasă luxurianță a naturii. 

Am reprodus in extenso acest text poematic, pentru frumuseţea lui artistică, 
dar şi pentru înlesnirea receptării gândirii, stărilor emoţionale sau a PRON 
simboliste (care nu respinge parnasianismul) și a poeticitāții lui (intensificare a 
limbajului prin figuralitate), în contextualizarea lor globală. Textul rămâne model 
„d'un art de sensibilité". El exprimă sau sugerează nostalgia profundă a firii 
omeneşti. Imaginea sau cuvântul conferă textului putere de sugestie, făcându-l să 
depăşească cadrul strict al unei descrieri și să devină simbol. De la limbajul poètic 
(text) se trece ușor la o poetică a limbajului (metarexr, reflecţie a „textului despre 
text”). Autorul sugerează, printr-un limbaj poetic specific, ideea modernă a 
polivalenței artei ș a „tălăzuirilor”, fluidităţii de sens, a muzicalității în poezie. 
Despre imprecisul, nedefinitul imaginilor în ana (poezia) modernă se exprimă și 
Eminescu în postuma /coană și privaz, Verlaine în L'Art poétique. 

Grădina-poemă, „stare de suflet” şi „stare de har”, — cântare dumnezeiască 
în lumea pământeană — este simbol al frumuseții efemere și metaforă a poeziei 
macedonskiene înseși care părăsește frumosul iluzoriu al idealismului romantic, 
prin întoarcere la real şi concret — un realism simbolic pus în relief de construcția 
în diptic a textului (vezi, pentru poezie, de exemplu, Sruf de liliac, Rondelul 
rozelor). 

Textul se încheie printr-o meditație lirică (poate fi o ascunsă replică la 
meditaţia din Floare albastră sau la meditaţiile din Mortua est! de M. Eminescu); 
prin ea se subliniază zădămicia şi neputința de a reinvia un „paradis pierdut”, care 
numai din inimă nu s-a rupt. În amintirea cu date biografice Pe drum de poștă. 
personajul feminin, mama, dă sens vieţii şi manifestă înțelepciune în faţă cu jalea 
morţii. Este, în proza macedonskiană, personajul exemplar în asumarea destinului 
uman. 

Acest poem în proză se caracterizează prin muzicalitate: în profunzime - 
sugestie şi inefabil; în exterior — fluiditate (nu cadențare) a discursului liric. 

Clasica navă (corabie) primejduită de valuri are corespondent în proza 
macedonskiană careta „ce se strecoară zdruncinatà printre hopuri şi făgașuri, 
printre râsturnişuri, urcă dealurile, coboară vâile, din aceeaşi fugā, din același 
zbor” (DP). „O locomotivă de mică viteză”, careta (DP) și locomotiva (B, ND) 
sunt două simboluri macedonskiene ale existenţei ca timp, ale devenirii pe pământ. 

2.1.2 O trecere subtilă de la realism la lirism marchează discursul prozastic 
al lui Macedonski, iar limbajul se colorează pe potrivă. O vom ilustra în continuare 
prin câteva fragmente din nuvela Dramă banală, care exemplifică, divers şi bogat, 
pe de o parte, un limbaj referențial cu funcţie de datare, localizare. caracterizare. 
iar, pe de altă parte, un limbaj poetic prin ale cărui imagini se sugerează 
dematerializarea, fluidizarea realului — funcție nouă în proza românească din 
secolul al XIX-lea. 

„Dar în salonul din stânga salei de intrare, rudele şi prietenii celui apus 
incepeau să se adune. Canapelele şi jețurile monumentale se impodobeau cu mari 

Şi grase cucoane şi demoazele ale căror malacoave abia puteau fi stăpânite să nu le 
dea poalele peste cap. Bărbaţii, în gheroace [gherucuri în DEX) care le treceau de 
genunchi, se inghesuiau pe lângă ferestre, făcându-şi vânt cu câte o imensă pălărie 
de panama sau netezindu-și cu dosul mânecei cilindrele [jobenele) de castor. 
Fratele mortului, cu guler și manișcă negre, lăcrima cuviincios, uitându-se la 
ceasornicul de aur al fratelui său, de care se asigurase îndată după moartea 
serdarului. [...] Casa intra atunci în jealea zgomotoasă a vremei vechi. [...] Câte 
un vâ-ă-zurăți cum mă calcă focul, cucoane ȘŞtefane sau cucoane lordache, — 
intovărășea, de obicei, vaetele văduvei, frângerile ei de mâini şi legănările capului și 
corpului ei ce făceau să trosnească jetul din încheieturi. [...] Bine era acum? Să-şi lase 
el mătușa singură la vreme de bătrânețe! Dar fătuica lui = „vătuiul” — cum îi zicea 
adesea. ce se va face fără el? dar copilaşii. mititeii mamei-mari? Apoi, fânul - cine-l va 
strânge de pe câmp, că are să putrezească acolo? Dar rapita? prâul? porumbul? [...]” 

„Catifeaua viorie cu care el [mortul] era imbrâcat, lua o înfățișare nespus de 
duioasă sub zâmbirile pe care soarele le strecura prin spărturile unui nor. Dar 
ingânarea rugăciunilor, graiul armonizat al celor dintăi pârinți ai bisericii, se făcea 
adâncă și câștiga pe buzele cucernice puteri convingătoare — dumnezeire ce se 
schimba în cuvânt, pentru a se întrupu în omenire. 

Dricul se repunea în mişcare şi vocea preoților, ce înceta. era înlocuită de 
corul muzicei vocale, Hodorogirile roților, pe podul de piatră al Craiovei, erau însă 
năbuşite de sunetele limpezi ale corului. Ele păreau că ridică pământul în sus, că-l 
apropie de cer şi că-i azvărlă în nişte trepte stelare printre care viața materială, 
schimbată în viaţă fluidică, era tot într-o vreme şi cântec serafic şi lumină 
orbitoare”, Adjectivul fluidic („viaţă fluidică”, „aur fluidic”), trecut prin 
experienţa literară a lui Macedonski, nu mai poate lipsi din dicționarele moderne 
ale limbii române. 

Imaginea fluidizării se desfăşoară larg, tot în asocieri sinestezice: sunete de 
clopote amestecate în „pogribania vecinicei pomeniri” (din care se reproduc 
fragmente extinse) „urcau și se adânceau în albastra limpezime a cerului”. 
Pătrund în contextul citat transfigurări ale descriptivului din Mortua est!: seninul 
cerului cu „flori de lumină”, sufletul suind pe „a norilor schele”, „un sunet de 
clopot, o rază care înalță” un cântec „care suie sufletul când trece prin spaţiu...” 

Titlul Dramă banală sugerează înțelegerea morții ca integrare firească în 
circuitul natural. Ritmul vertical al morţii este un simbol al credinţei in înălțarea 
(deschidere spre cer) a sufletului. Comp.: parfumul, graiul sufletelor de flori (B). 

Răspuns unor critici, Macedonski subliniază: „tot ce am scris este 
raționat”. Într-o perioadă modernă a conexârii filozofiei şi artei de ştiinţele exacte 
(mecanica, fizica, istoria naturală), el venea în literatură cu respect pentru natură și 
rațiune. In prozele sale este suflet visător şi spirit exact, 

În analizele noastre am reliefat două modele moderne stabile ale tehnicilor 
textuale în proza macedonskiană: modelul polifonic (prin stil indirect liber şi 
intertextualitate) şi modelul în diptic (corespondenţele). 

2.1.2.1. În elaborarea scrierilor sale, Macedonski dovedeşte, de asemenea, 
gust artistic fundat pe observație şi căutare a cuvântului precis şi frapant prin 
„<uloare”, Notarea limbii vorbite sau pictura unui cadru local, social, profesional 
in mişcarea istoriei (model descriptiv cronotop) prin culoarea cuvintelor conferă 
autenticitate și vigoare particulară stilului realist, prelungit în estetismul unui 
pictural simbolic. Autorul dă atenţie chiar alegerii numelor proprii cu referinţă la 
persoane (vezi, de exemplu, DB) sau la locuri, edificii... (B, DB, ND, ...), operând 
diferențieri între vechi şi nou (DB), între personajele-alegorii pe care el le 
asociază diverselor simboluri ce colorează realismul prozelor ca realism liric sau 
simbolic. Prin latura ei realist-simbolică, proza macedonskiană nu trece fără urme. 
Prin anumite elemente de intertextualitate, putem crede că nuvela Zi de August — 
dezbrăcată de imaginea traiului patriarhal de țară, de frumoase idile câmpeneşti în 
amintire, de aura mitului erotic rural — iese la iveală, transfigurată. în formula 
realistă dintr-o altă perspectivă a romanelor lui Liviu Rebreanu: Jan, 1920, 
Ciuleandra. 1927. Relaţia cuplului Trana a Stanchei-Niţă al dascălului pare 
reluată, prin transformări esenţiale, în relația cuplului Ana-Jon (să se observe 
potrivirile de nume) în romanul /on. Titu Herdelea poate fi un corespondent al 
personajului Costică, iar Florica aduce în minte pe Floarea, evident transfigurată, 
cum transfigurat apare şi chipul blând, binevoitor al preotului de țară din nuvela Zi 
de August. Dacă aceste apropieri de nume (şi nu numai) pot fi înșelătoare în 
stabilirea unei „inrudiri”, nu pot înşela în schimb simbolicul drum şi mai ales hora, 
„un vârtej ce se făcea nebunie” = potențare simbolică a instinctelor primare — 
motiv comun cu conotaţii asemănătoare la cei doi scriitori (vezi Rebreanu: Jon. 
Ciuleandra). 

Scriitor modem. Macedonski are spirit, umor şi ironie (B, DP, ND, DB. A, 
C), El înregistrează „înjurături de cruci pe buze și cu credință nestrămutată în 
suflet” (A, PD), inventează o „etimologie populară” conotată ironic și pusă în 
seama unei mulțimi populare (DB), îndrăzneşte să se atingă de „sfințenia 
formulelor administrative” osificale (ND), se foloseşte de amestecul de registre 
stilistice pe care-l înfăşoară în lejeră ironie (ND, DB), nu evită iroma urbană 
(asteismul); trece la vorbirea „mai pe omeneşte” când o „nălucire” depășește 
măsura (PD) sau când propria povestire Între cotețe ia proporții fantastice. o 
sfârşeşte cu ingăduinţă pentru „cocoşul roşu din această poveste”... 

2.1.2.2, Proza macedonskiană prezintă valoarea unui document de limbă. 

Instrument lingvistic de reconstrucție erudită, arhaismul este reprezentat de 
cuvinte alese dintr-un fond de turcisme şi grecisme care evocă civilizaţia orientală 
o dată cu obiecte ale vieții materiale pe care le denumesc. Categoria acestor 
arhaisme din primele decenii ale secolului al XIX-lea, cu termeni referitori la 
vestimentaţie, podoabe, culori, interioare... dă notă specifică pitorescului stilului 


7 Pentru acest concept lingvistic, vezi Theodor Hristea, Probleme de etimologie, București, 
Editura Ştiinţifica, 1968. 

descriptiv. Simultaneitatea unor influenţe succesive [orientale, occidentale], cu sau 
fără caracter contradictoriu, poate fi ilustrată prin descrierea mediului bucureștean 
(B) — amestec de tradițional (vechi) şi modern (nou). Ca şi în romanul de 
observaţie socială Ciocoii vechi şi noi al lui N. Filimon“, în proza lui Macedonski 
arhaismul are funcţie de datare şi localizare. 

Din punctul de vedere al unei ierarhizâri sociale, relevanţi sunt în primul 
rând termenii de adresare şi de referință — familiari şi/sau oficiali — care pot 
dobândi anumite conotaţii apreciative sau depreciative in funcţie de intenţiile (şi 
efectele) variabile care guvernează comunicarea în situaţii determinate: cucon 
(cocon), cucoană (cocoană, diminutiv: coconiță), coconaş, domn, doamnă: 
madam, demoazele. Pentru a ilustra diferenţierile lor semantice şi limitările la 
anumite limbaje (familiar, oficial), păstrăm distincția dintre planul autorului- 
narator şi planul personajelor, atunci când este cazul. 

Cucon este sinonim cu boier (de lume veche): „cula cuconului 
Stambulachie” (A). Cucoana (cf. ngr. kokkdna) este termen de politețe dat unei 
temei măritate („de viță bună”), soție a boierului: cucoana Catinca (soţia 
bătrânului serdar Calomfir), cucoana Paraschiva (soția bătrânului pitar 
Stambulachie), Atunci, termenul cucon (în DEX, etimologie necunoscută) ar putea 
fi un derivat regresiv de la femininul cucoană. Amândoi termenii (masc. şi fem.) 
apar în limbaj familiar. în vorbire directă: „Și toată lumea, cucoană Paraschivo. 
toată lumea era credincioasă” (A); „Ce»e-e să-ți spun, cu-u-u-coane Niculae” 
Moartea-moartea” (subl. aut; DB); „Cu-coane! Cu-coane! ard chiliile bisericii” 
(C): „Bucureştii! C'coniță” (DP). Termenul (ca/coniță indică o diferență de vârstă 
faţă de sinonimul său cucoană. Pentru coconay există un singur exemplu (ND) în 
care mustrările superiorului adresate inferiorului său sunt redate în stil indirect liber: 
„Dacă e coconaș ironic: „fecior de bani gata”), să facă bine să-și dea dimisia”. 

Autorul operează o diferențiere, după preocupări, între „protipendada” 
(orăşenească) „de viță bună” şi boierimea de țară: „Apoi [unde mai sunt] 
cucoanele cu malotele de catifea havaie cusute în mărgăritari ori cucoanele legate 
cu un bariy conabiu la cap şi ce ingrijeau de găşte şi găini. de rațe şi curcani? 
Coborâtoarele lor dârăe pe poduri în automobile ce duc la teatru şi chiar la 
chantant, dau ocoluri pe la cinematografe și cofetării și nici nu mai știu dacă e 
acasă prin bucătărie vreo oală la foc” (B); „trandafirii rourați cu sticlă pisată cum 
poartă numai cucoanele de la Râmnic şi de la Craiova” (A). „Cucoana Paraschiva 
se cobora în argea ca să mai vadă de jesutul scoarțelor” (A). 

Fata serdarului Calomfir şi a cucoanei Catinca ajunge minis/reusă (soţie de 
ministru), autorul o numeşte „doamnă de lumea nouă” (DB). „conița” din „careta 
inhămată cu doui-spre-zece cai de poştă, pe care-i mâna trei surugii. pe capră cu un 


` Vezi lon Gheţie, Limba şi stilul lui N. Filimon, în Studii de istoria limbii române literare, 
Secolul al XIX-lea, vol. Il, Bucureşti, 1969. 

soldat” este numită de autor, în semn de înalt respect, o „Doamnă [cu majusculă], 
a cărei frumusețe era încă strâlucitoare” (DP), rd 

Contextul termenului Madam (seris cu majusculă) indică posibila apariţie a 
lui mai întâi în limbajul comercial. Este asociat cu un nume străin: „Mai Jos de 
cazin, înapoi spre casa lui „Barbă-rasă” [subl. aut], magazinul de mode al lu 
Madam Katy Riedl [subl. aut.) se încărca pe din afară. pentru luminaţia ce avea să 
se facă seara, cu felinare de hârtie şi candele de mai multe fețe. Croitorul 
Sranghelmann [subl. aut.] expunea la fereastră [vitrina prăvăliei] jiletei Bismark” 
(subl. aut], cu faţa năutului prâjit” (DB). Se consemnează o pătură socială opusă 
aceleia a „boierului giubeliu” („cu giubea”; nemenţionat în DEX). Este o pătură 
socială nouă. formată din negustori, meseriași, proprietari de prăvălii, de 
magazine. Termenul madam putea fi termen de adresare şi de referință vizând, de 
asemenea, soția de negustor și meseriaş străin, probabil numit cu termenul mesiu. 
În piesa lui Alecsandri, Torgu de la Sadagura (1844), lorgu și Gahiţa 
Rozmarinovici, personaje cu pretenţii de noblețe, vor să se arate familiarizați cu 
limba franceză și incearcă să o folosească in conversație. Ca termeni de adresare 
sunt folosiți madama” şi „monsiu Georges”. 

Termenul domn se întrebuinţează in limbajul oficial modern (administrativ, 
măi ales); Domnule Prefect (sau Sub-prefect) este titlul folosit în ordine oficiale 
diverse (ND); „Te-am prevestit de mai multe ori, domnule Derene. că ai s-o papi” 
(ND); „Să trăiţi. domnule căpitan” (Din carnerul unui dezertor. Tot aiel: „Apoi, 
da! domnule, aşa o fi. da, de ce să murim cu zile?” — se adresează. într-o 
conversație, țăranul soldat către superiorul său). În limbajul familiar, termen de 
adresare respectuoasă, domn dobândeşte conotaţii speciale: „Mai ţii minte, 
Domnule Costică, cum era să ne înecăm în Plăviţa! Ne duseserâm la moară...” (A). 
Ca și ulmul „cu un pui de mierlă cum n-a stat altul”, „puiul cu norocul — bătu-l-ar 
cucul”, moara, zăvoiul de la moară au conotaţii erotice — la fel, Moara cu noroc 
de lon Slavici. 

Elemente de limbă vorbită populară — cu sau fără caracter regional — 
colorează viu limba prozelor macedonskiene, 

Fonetismele sau unele forme gramaticale regionale” (muntenisme, oltenisme) 
sunt, uneori, un reflex spontan al vorbirii autorului, alteori, alegere şi potrivire 
deliberată la context, adică un salt de la natural la stil. Personalitatea scriitorului 
apare mai ales in operaţia de selectare a variantelor (literare / neliterare) în 
contexte colorate subiectiv (afectiv). Ne limitâm la ilustrarea întrebuinţării 
diferențiate a formelor fonetice bozunare (regionalism) şi buzunare (varianta 
literară): „Dintre coșare, se repezeau danciucii cu părul ciuf. În pielea goală, cei 
mai mulţi se țineau de caretă, alergând după ea, iar cei mai sprinteni se dau tumba 


" Pentru regionalismele în opera lui |. L, Caragiale, vezi Theodor Hristea. Elemente regionale 
in opera lui I, L Caragiale, în CILRL, 11. Bucureşti, 1958, p 191-229, 

sau făceau roata pe lângă porțile ei, doar de le-o pica vreun gologan în palmă. Ca 
să facă haz, copilul se câuta prin bozunare şi le arunca din plin ...” (DP); „nimeni 
nu știa pentru ce își umplea el [copilul] buzunarele cu pietre, cu hârtii, cu bucățele 
de lemn, cu toate nimicurile ce întâlnea pe drum, când, în această privinţă, se 
supunea unui îndemn lăuntric mai mult decât copilăros, dar nespus de duios. Ce-şi 
zicea, când ridica toate acele fleacuri de jos, mișcat, uneori, până la lacrimi, era că 
lucrurile acele n-au să mai fie întâlnite sau văzute de dânsul, niciodată ...” (DP). 
Puţini sunt autorii care au sesizat cu o asemenea acuitate mişcările sufletului de 
copil. Vezi, mai pe larg, în această privință, întreaga evocare DP. De asemenea, 
pentru felul cum răsar la copii gândurile despre moarte, amestecate cu priveliști 
mai vesele de viaţă, vezi DB. Două maniere discursive ilustrează textele reproduse 
mai sus: una, orală, spontană, mai potrivită în evocarea unei situaţii aproape de 
joc; alia, supravegheată, adecvată unui context care anexează lucrurilor reale o 
stare emoţională şi reflexivă. 

Dintr-un „indemn lăuntric”, poate „nespus de duios”, se întoarce Macedonski 
spre un câmp atât de întins al cuvintelor populare și regionale, care ar fi putut. 
netransfigurate prin artă, să rămână simplu material de limbă vorbită, In această 
transfigurare au temei forța, vitalitatea stilului prozelor sale. stil ce indică şi laturi, 
care au fost mai puțin deslușite, ale unei noi sensibilități literare. 

Căteva fonetisme şi forme gramaticale regionale: uşe, jeulea, creci, coprins, 
caprinderea, „în corent cu lucrările de zi”, măzărica. jieniţă şi jiemță, ghirlante, 
mincea (mingea). pozunare şi bozunare, dupe (frecvent după), tutulor (formă prin 
disimilare: r... r >... r, s-ar explica, la scriitorii munteni, sab influența scrisului 
lui Heliade) ... Aşria, Stanchei, Carinchei, dete, detese, dedese, daseră. De 
remarcat, în unele texte reproduse mai sus, folosirea perfectului simplu în dialog, 

Câteva trăsături sintactice de limbă vorbită populară, frapante in dialogul 
dintre personaje: dezorganizarea logică şi sintactică a discursului sub fluxul 
alectului; unităţile sintactice devin unități independente, legate numai printr-o 
relaţie de succesiune și prin sentimentul care le actualizează; construcții eliptice. 
repetiții, „incidentale explicative”!” (DB, A). Dialogul este blocat însă de 
reproducerea vorbirii personajelor în sti! indirect liber. 

Macedonski şi-a ales cuvintele populare și regionale din cele mai variate 
sectoare semantice ale lexicului, apelând, când era nevoie, la toate straturile 
lexicale ale limbii. 

Patru sectoare lexicale mai importante ale cuvintelor populare se disting în 
prozele macedonskiene, 

Cuvintele care exprimă realități ale naturii: forme de reliet — deal, vale, câmp 
(„ĉu mantale de păduri”. „branişte de frasini”, „zâvoi de plute şi de sălcii”, pripor, 


M Magdalena Vulpe, Subondanarea în frază în dacoromâna vorbită, București, Editura 
Șulinţifică și Enciclopedica, 1980. Vezi și Constantin Milaș. /mrraducere în stilisica oralităţii, 
București, Editura Ştiinţifică şi Enciclopedică, 19R8. 


36 Paula Diuconescu 12 


vâleea); pomi fructiferi cu poamele lor (pruni călugărești, prune gogoneey: Nori 
de grădină (verbine, busuioc, rosmarin, ochiul-boului) sau de câmp (soc, romanițe 
şi gălbenaşi), bălării şi buruieni (comp. T. Arghezi, Buruieni), pălămidă şi urzici, 
mucegaiuri inverzite; momente ale zilei şi stări temporale (vârsatul zorilor. a se 
crăpa de ziuă, „soarele şchiopăra spre apus” sau soarele căzut spre apus, soarele 
sfințea pe după dealuri, „pe sub seară” (spre seară), „morman de negură . 
„talazuri de beznă”). 

Nume de culori (trandafiriu sângeriu, rumen, canabiu, vişiniu, stacojiu. 
colilii, spelă, plăviţ ...). 

Cuvinte cu referire la locuință şi la construcţia ei (pridvor, cerdac, odăi, 
odaia cea mare (salon), ziduri într-un peş, cuhnie), la curtea cu ucureturi (coreţe. 
jicniţă, pătul), la obiecte, rânduieli şi îndeletniciri gospodărești — creșterea 
gândacilor (viermilor) de mătase și a tot felul de oare „păsări domestice” (vezi. 
pentru mai multe exemple, B, A, C). 

Cuvinte cu referire la horă şi nume ale unor jocuri cu precădere de copii (de- 
a mamagaia |comp. Arghezi, „Pui de gâi .."], de-a ascunselea |comp. Arghezi, 
„De-a v-aţi ascuns ..."], „capre, miele şi ichiuri”; zmeie, mincea. arşicele). 
Surprinzător prin nume apare jocul pe care autorul îl pomeneşte în ND: „Unchiul 
sâu se afla când la Nisa, când la Monte-Carlo ... jocul la roșu şi la negru [subl. 
autorului] ... îi lua prea mult timp...” 

Inovația lexicală în poezia lui Arghezi are ca un punct de pornire acest lexic 
din prozele lui Macedonski, scriitor care manifestă înclinarea de a extrage efecte 
stilistice din folosirea graiului viu cu elemente populare şi regionale. 

În comparaţie cu regionalismele fonetice, provincialismele lexicale oferă 
posibilități mai numeroase şi mai variate în saltul de la natural la emoţional şi 
poetic. Căteva exemple: „Biruit, focul murea între pereţii scrumiţi ai chiliilor. 
Coperişul, scrumit, jăruia [de la jar; C. În DEX. varianta jeruia]”: „Crucea 
vâlvora, ca şi cum ar fi fost împietrită cu nestemate” (C); „larpile buchete de 
trandafiri sângerii de pe câmpul negru al jețurilor de damasc vâlvoreau printre 
frunzele lor verzi și ruginii, ca şi cum ar fi fost azvărlite acolo spre a câuta o 
izbândă neasemânat de mare” (DB). Ca și în poezia lui Bolintineanu. trandafirul 
(roza) este simbol al vieţii. Două ultime exemple: „O întreagă spuzeală de pierre 
scumpe răura în lungul și în latul ei” (C); „Iar când se ridica luna, [...] o linişte se 
lăsase asupra casei, iar răcâneii, şi câte-o hanţă de câine luau în stăpânire noaptea, 
ce se făcea înaltă”. In liniştea rurală, noaptea şi solitudinea îşi corespund. Totul se 
pierde pe fundalul înaltei nopţi. Contextul introduce un contrast expresiv: măsura 
contingentului umil (răcăneii și hanţă de câine) în faţă cu noaptea înaltă — sugestie 
a lumii dincolo de orizontul ei real, vremelnic. În balada Zburărorul de 1. H. 
Rădulescu există o tehnică descriptivă asemănătoare: „E noapte naltă, naltā; [...]/ 
Vestmântul său cel negru, de stele semănat, / Destins coprinde lumea, ce-n braţele 
somniei / Visează câte aievea deşteaptă n-a visat” [...]. 


AnA. limbaj și tebnici textuale în proza lul Al, Macedonski 3? 


Macedonski este maestru al artei cuvântului = poeta artifex lucid în sens 
văleryan, cum, mai tărziu, s-a autodefinit și Tudor Arghezi (Cuvinte potrivite, 
1927: Testament, Dor dur: „Faci cu acul fir de perle ...”). 

Unele cuvinte - printre care și formaţii ale autorului - sunt absente în DEX, 
1975, poate şi în alte dicționare, Unii termeni speciali sunt însoțiți la Macedonski 
de lămuriri privind registrul stilistic. Alţi termeni aduc precizări de formă, de sens 
sau de intrebuințare, Dâm mai jos câteva exemple (aşezate aproximativ in ordine 
alfabetică), în afara celor menționate în cursul comentariilor. 

„Va fi lucrat lăcomia sau, în termeni bisericeşti, Arghirofilia” (în DEX, 
menţiunea rar); „După acest Bucur, au mai venit și alţii asemânați lui” (B); 
balaeanele (DP); „Vremurile de bejanie” (B); „oameni vechi în biroucraţie” (ND; 
din limbajul administrativ): „scotea din bisacteaua de lemn de trandafir icoana 
Maicii-Precistii” (DP); „pe mijlocul bâlței. printre nuferi, Poul-bălței, gândac 
dintre cei de tot mici, dar al cărui cantec răsună departe, sare de un sfert de stânjen 
in sus sau, cu iuțeli ca ale chpirilor, zeărie oglinda lihnită a apelor, intocmai ca un 
diamant pe care o mână aperă l-ar trece pe fața unui geam” (A); „să-şi chitească 
hainele și să le aşeze în sertarul serinului” (DB); chiolhangii „cheflii™ (ND); 
ciopotele (DP), „işi dessumețeau mănecile”; „boier giubeliu” (de la giubea); 
„Plonțane şi făgaşuri”; „uogealmite] ministreasă” (DB). „poş-gogea topor” (ND): 
Jobenat „cu joben” (ND), dapă inmânuşa! „cu mănuși” (după fr. ganté): jobenaţii. 
înmănuşaţii. impabonaţii „îmbrăcați cu palton”; „rațele de casă şi rațele Jeyeyti (de 
baltă)”, „cocoşii de rând și cocoşii turceşti, aceştia încâlțați şi golaşi” (C); „de la 
un mul al dealului la alui” CC), merohuri (si. metohu) şi metohani (B) (în DEX. 
metoc, cu precizarea: var. netnh, reg. mitoc; metncar); „hagode şi pocituri” (C); 
„iebanele ce-o năluceau |fermecau! atunci erau copilăria ei, visurile trandafirii și 
albastre cărora le dedese aripi” (DP); „Sa fi fost locuiti aceşti Bucureşti”! de 
oricare alt neam decăt al nostru, acei neam ar fi părăsit de mult văile şi dealurile pe 
care se află capitala și ar fi rupt-o la fugă să se aşeze tocmai în munţi. printre 
novaci” (By, „oranisrul (din ngr. uraniskos] de mătase pembe” (B) (în DEX, 
aranist); „Morii. pe frame cu peceria unei taine cu totul adânci, înainta astfel pe 
poarta cea largă a veciniciei” (DB). „maşină de prescris” (ND — în limbajul 
administrativ): «pe rochew ci de Sarasir clipeau safire și pâlpâiau rubine” (DB); 
„Curcani cu rāseh în uşă” (Ck „răvâşuia pe rând ulițele” (NDX, „el o răzni [de la 
a o lua rozna) la fugă. val-vârtejindu-se la vale” (C): „cu obrajii șiruitori de 
sânge” (C); zevelcă LA): „gândaci sau viermuşi de mătase” (B.C); fată de suflet. 
„fată în casă” (A). 


" Substantivul apare de pmgu.a cu forme şi în contexte de plural: „Bucureştii! <'conilă”, „au 
pus lemau Hu urereln””, „Busureşti: înzegi erau în picioare”, „aceşti Hucureşii”, „vestiți în toli 
Bucureştii”, „Rovers n-a încetat a clipă să alerge cu pasuri gråbite câtre viitor” etc. Sunt excepții: 
„Din acest Bucureşti” şi „lin Bucures al Trandafirilor” (B) 

Macedonski trebuie situat în rândul marilor clasici ai literaturii române din 
secolul al XIX-lea: Eminescu, Creangă, Caragiale, Slavici şi Macedonski. În 
secolul al XX-lea, trei mari scriitori: romancierii M. Caragiale, L- Rebreanu şi 
poetul T. Arghezi au un model în prozele macedonskiene. Contramodelele apar 
când există însemnate modele, 


București, str. Sfinţii Voievoer nr. 41-45 


